ཕྱི་ལོ་༢༠༠༨ཟླ་༥ཚེས་༢༣ཉིན་བོད་གཞུང་ཤེས་རིག་ལས་ཁུངས་ནས་གཞི་རིམ་བར་མ་འཛིན་རིམ་དྲུག་པ་ནས་བརྒྱད་པ་བར་གྱི་བསླབ་གཞིའི་རྩ་འཛིན་དང་སློབ་ཚན་འཆར་འགོད་བཟོ་འགོད་ཀྱི་ལས་རིམ་འགོ་འཛུགས་སྐབས།གཞི་རིམ་བར་མའི་སློབ་སྦྱོང་གི་རིག་ཚན་དང༌།ནང་དོན།ལས་དོན་བྱེད་ཕྱོགས་ཀྱི་གོ་རིམ་བཅས་ལ་དམིགས་ཏེ་ལས་དོན་ཚོགས་ཆུང་ལྔ་བསྐོ་འཛུགས་གནང༌།ཚོགས་ཆུང་ལྔ་པོ་དེ་དག་ནི།༡།བསླབ་གཞིའི་རྩ་འཛིན་ལམ་སྟོན་བཟོ་འགོད་ཚོགས་ཆུང༌།༢།སྐད་ཡིག་བསླབ་གཞིའི་རྩ་འཛིན་བཟོ་འགོད་ཚོགས་ཆུང༌།༣།ཚན་རྩིས་བསླབ་གཞིའི་རྩ་འཛིན་བཟོ་འགོད་ཚོགས་ཆུང༌།༤།སྤྱི་ཚོགས་ཚན་རིག་བསླབ་གཞིའི་རྩ་འཛིན་བཟོ་འགོད་ཚོགས་ཆུང༌།༥།ལུས་སྦྱོང་དང་འཕྲོད་བསྟེན།ཀམ་པུ་ཊར།བཟོ་རིག་པ།ཟློས་གར་བཅས་ཀྱི་བསླབ་གཞིའི་རྩ་འཛིན་བཟོ་འགོད་ཚོགས་ཆུང་བཅས་ཡིན།